ai4bharat/Pralekha huggingface dataset:
ارضیاتی سائنس کی وزارت
نیلگوں معیشت، سمندر سے متعلق مربوط بندوبست، بحری آلودگی، ماحول دوست، جہاز رانی اور سمندر پر مبنی قابل تجدید توانائی جیسے موضوعات دو طرفہ مذاکرات میں زیر غور آئے
مرکزی وزیر ڈاکٹر جتیندر سنگھ نے، پرتگال کے شہرلزبن میں اقوام متحدہ کی سمندر سے متعلق کانفرنس کے موقع پر ناروے کے آب وہوا اور ماحولیات کے وزیر جناب ایسپین بارتھ ایڈے کے ساتھ دوطرفہ ملاقات کی، جس کے دوران باہمی مفاد کے امور پر تبادلہ خیال کیا گیا
بھارت کے سائنس اور ٹیکنالوجی اور ارضیاتی علوم کے وزیر ڈاکٹر جتیندر سنگھ نے پرتگال کی راجدھانی لزبن میں اقوام متحدہ کی سمندر سے متعلق کانفرنس سے الگ، ناروے کے آب وہوا اور ماحولیات سے متعلق وزیر جناب ایسپین بارتھ ایڈے کے ساتھ دو طرفہ میٹنگ کی، جس میں باہمی مفاد کے بہت سے امور پر تبادلہ خیال کیا۔
یہ میٹنگ، بھارت میں ناروے کے سفیر ہانس جیکب فرائی ڈین لُنڈ اور ارضیاتی علوم کی وزارت کے سکریٹری ڈاکٹر وی چندرن کے درمیان نیلگوں معیشت کے بارے میں گزشتہ ہفتے نئی دلّی میں پانچویں بھارت-ناورے ٹاسک فورس کی میٹنگ کے کچھ ہی وقت بعد منعقد ہوئی ہے۔ ٹاسک فورس میٹنگ میں دونوں طرف سمندر سے متعلق صنعتوں کو منسلک کرنے کی غرض سے نئے پروجیکٹوں اور ایک نقش راہ پر اتفاق رائے ہوا تھا۔ دونوں ملکوں نے سمندر سے متعلق دوست اقدامات، پائیدار سمندری بندوبست، گہرے سمندر سے متعلق ٹیکنالوجی اور ساحل سے دور ہوا کو بروئے کار لانے کی غرض سے مزید امکانات تلاش کرنے سے اتفاق کیا۔
جناب جتیندر سنگھ اور جناب ایسپین بارتھ ایڈے نے بھارت-ناروے ٹاسک فورس کی پانچویں میٹنگ میں اب تک کی گئی پیش رفت پر اطمینان کا اظہار کیا۔ دونوں فریقوں نے سمندر سے متعلق مربوط بندوبست، بحری آلودگی، ماحول دوست، جہازرانی، سمندر پر مبنی قابل تجدید توانائی وغیرہ جیسے امور سے متعلق مذاکرات اور پیش رفت کا بھی جائزہ لیا۔
دونوں وزیروں نے دونوں ملکوں کے مابین جاری نزدیکی اشتراک، تعاون کو سراہا اور امید ظاہر کی کہ مستقبل میں بھی یہ ساجھیداری مضبوط سے مضبوط تر ہو جائے گی۔
ڈاکٹر جتیندر سنگھ نے گزشتہ ماہ دوسری بھارت-نوردک سربراہ کانفرنس کے شانہ بشانہ کوپین ہیگن میں وزیر اعظم جناب نریندر مودی کی ناروے کے اپنے ہم منصب جناب جوناس گہر اسٹور کے ساتھ ملاقات کا حوالہ دیا، جس کے دوران جناب مودی نے ناروے کی صلاحیتوں اور قدرتی معاون اشیاء کی فراہمی میں بھارت کی گنجائش کو اجاگر کیا۔
کوپین ہیگن ملاقات میں وزیر اعظم جناب نریندر مودی کا حوالہ دیتے ہوئے، ڈاکٹر جتیندرسنگھ نے نیلگوں معیشت، قابل تجدید توانائی، ماحول دوست ہائیڈروجن، شمسی اور ہوائی پروجیکٹوں، ماحول دوست جہازرانی، ماہی گیری، آبی بندوبست، بارس کے پانی کا ذخیرہ کرکے اسے بروئے کار لانے، خلائی تعاون، بنیادی ڈھانچہ میں طویل مدتی سرمایہ کاری، صحت اور ثقافت جیسے شعبوں میں روابط میں مزید اضافہ کرنے سے متعلق امکانات کو اجاگر کیا گیا۔
ڈاکٹر سنگھ نے بین شعبہ جاتی مہارتوں، ڈیجیٹل خواندگی اور انڈرگریجویٹ طلبا میں ناقدانہ سوچ اور فکر کو بہتر بنانے کی غرض سے نارویجین یونیورسٹی آف سائنس اینڈ ٹیکنالوجی  اور انڈین انسٹی ٹیوٹ آف ٹیکنالوجی کھڑگ پور  کے درمیان اس سال جنوری میں طے پائے ایک آزمائشی پروجیکٹ کا بھی حوالہ دیا۔ بھارتی وزیر نے اس بات پر زور دیا کہ ان مہارتوں کی اشد ضرورت ہے اور بحری شعبے میں نئی نئی ٹیکنالوجیز اور اختراعی طریق کار کی بڑھتی مانگ کے پیش نظر یہ مہارتیں اہمیت کی حامل ہیں۔
صحت اور خاندانی بہبود کی وزارت
20 اپریل کو 4 لاکھ سے زیادہ لوگون نے آیوشمان بھارت بلاک سطح کے صحت میلوں میں شرکت کی؛ 484 بلاکوں نے پورے ملک میں تیسرے دن صحت میلوں کا انعقاد کیا
71000 سے زیادہ آبھا صحت آئی ڈی بنائی گئی؛ 17000 پی ایم جے اے وائی گولڈن کارڈ جاری کیے گئے اور 36000 ٹیلی صلاح مشورے کیے گئے
نئی دہلی،21 اپریل، 2022/ صحت اور خاندانی بہبود کی وزارت ،ریاستوں اور مرکز کے زیر انتظام علاقوں کے ساتھ مل کر آیوشمان بھارت صحت اور تندرستی مرکزوں کے چار سال پورے ہونے کا جشن منا رہی ہے۔ یہ جشن 16 اپریل سے 22 اپریل 2022 کے درمیان آزادی کے امرت مہوتسو کے حصے کے طور پر منایا جا رہا ہے۔ یہ تقریبات پورے ملک میں بھرپور جوش و خروش کے ساتھ منائی جا رہی ہیں ۔ مرکزی وزیر صحت ، ریاستوں اور مرکز کے زیر انتظام علاقوں کے وزرائے صحت ، ارکان پارلیمنٹ ، قانون ساز اسمبلی کے ارکان ، صحت کی مرکزی وزارت کے سینئر افسران ، صحت کے پرنسپل سکریٹری ، ریاستوں اور مرکز کے زیر انتظام علاقوں کے صحت سکریٹریز ، ریاست کے صحت کے محکمے کے سینئر افسران ، نمائندگان اور مقامی شخصیتیں بھی ان میلوں کے دیکھنے آرہی ہیں اور ان میلوں سے کم خرچ اور قابل رسائی ، حفظان صحت ، خدمات کی فراہمی کے بارے میں اضافہ ہو رہا ہے۔
18 سے 22 اپریل، 2022 تک ایک لاکھ سے زیادہ اے بی – ایچ ڈبلیو سی میں بلاک سطح کے صحت میلے پورے ملک میں منعقد کیے جارہے ہیں۔ بلاک سطح کا ہر صحت میلا ایک روز کے لیے ہوگا اور ریاست اور مرکز کے زیر انتظام علاقے کے ہر بلاک میں میلے کا انعقاد کیا جائے گا۔
صحت میلے کے تیسرے دن چار لاکھ سے زیادہ لوگوں نے شرکت کی اور ملک بھر میں تقریباً 484 بالکوں میں صحت میلوں کے انعقاد کیا گیا۔ مزید یہ کہ 71000 آبھا صحت آئی ڈی بنائی گئیں اور 17000 پی ایم جے اے وائی گولڈن کارڈ جاری کیے گئے۔ اس کے علاوہ ہزاروں لوگوں کی ہائیپر ٹینشن اور ذیابیطس کی جانچ کی گئی۔
ای سنجیونی پلیٹ فارم کے ذریعے ریکارڈ 3 لاکھ ٹیلی صلاح مشورے ایک ہی دن میں آیوشمان بھارت صحت اور تندرستی مرکزوں میں 16 اپریل ، 2022 کو کیے گئے۔ ان مرکزوں میں صلاح مشوروں کی ایک ہی دن میں یہ سب سے بڑی تعداد ہے جو 20 اپریل ، 2022 کے 1.8 لاکھ ریکارڈ ٹیلی صلاح مشوروں سے زیادہ ہے۔ پورے ملک میں 36000 سے زیادہ صلاح مشورے کیے گئے۔
20.04.2022 تک ریاست وار بلاک ہیلتھ میلے کی رپورٹ۔
۔۔۔
ش ح ۔ اس۔ ت ح ۔
U –4518
(Visitor Counter : 71
سٹرک ٹرانسپورٹ اور شاہراہوں کی وزارت
کوچی میں آئی ڈی وائی پروگرام کی قیادت سڑک ٹرانسپورٹ اور ہائی ویز اور شہری ہوابازی کے وزیر مملکت جنرل  ڈاکٹر وی کے سنگھ کریں گے
کوچی میں یوگا کے آٹھویں بین الاقوامی دن کی تقریبات کے انعقاد کے لئے پوری تیاریاں کرلی گئی ہیں۔ یہ تقریب ایم او آر ٹی ایچ کی طرف سے جاری آزادی کا امرت مہوتسو  کی تقریبات کے ایک حصے کے طور پر وزیر اعظم جناب نریندر مودی کی رہنمائی میں ملک بھر میں 75 مشہور مقامات پر آئی ڈی وائی منانے کے حکومت کے فیصلے کے بعد منعقد کی جا رہی ہے۔ کوچی کا قلعہ بھی ایسے ہی مقامات میں سے ایک ہے۔
اس عظیم الشان تقریب کے سلسلے میں ، پریڈ گراؤنڈ، نزد سینٹ فرانسس چرچ، فورٹ کوچی  میں اس کو یادگار بنانے کے لیے تیاریاں زور شور سے جاری ہیں۔ یوگا سیشن 21 جون کو صبح 5.30 بجے سے سینئر یوگا انسٹرکٹر ڈاکٹر جے دیو کی نگرانی میں منعقد کیا جائے گا۔
اس سال کا یوگا کا بین الاقوامی دن پر ، مخصوص تقریب کے ساتھ منایاجائے گا، جو میسور پیلس، کرناٹک میں منعقد کی جائے گی اور جس کی قیادت خود وزیر اعظم کریں گے۔ کیرالہ میں اس تقریب کے ایک حصے کے طور پر، یوگا بین الاقوامی دن  دو مشہور مقامات پر منایا جا رہا ہے۔ ایک تھرواننتھا پورم میں اور دوسرا کوچی میں۔ کوچی میں ہونے والے اس پروگرام کی قیادت سڑک ٹرانسپورٹ اور ہائی ویز اور شہری ہوابازی کے وزیر مملکت جنرل  ڈاکٹر وی کے سنگھ کریں گے۔
اس سال یوگا کے عالمی دن کا تھیم ‘‘یوگا فار ہیومینٹی’’ ہے۔ سڑک ٹرانسپورٹ اور شاہراہوں کے مرکزی وزیر جناب نتن گڈکری نے یہ پیغام دیا ہے کہ تھیم مناسب طریقے سے اس بات کی تصویر کشی کرتی ہے کہ کس طرح یوگا نے کووڈ-19 کی وبا کے دوران مصیبتوں کو کم کرنے میں انسانیت کی خدمت کی ہے۔ انہوں نے کہا کہ یوگا کووڈ کے بعد صحت یابی کے دوران لوگوں کو مہربانی اور ہمدردی کے ذریعے اکٹھا کرنے میں مدد کرے گا اور پوری دنیا میں اتحاد کے احساس کو فروغ دے گا۔
جیسا کہ یوگا صحت اور بہبود کے لیے ایک جامع نقطہ نظر پیش کرتا ہے، یوگا پر مبنی ہر سرگرمی لچکداری، طاقت، توازن اور ہم آہنگی کو بہتر بنانے کی کلید ہے۔
کوچی میں ہونے والے اس پروگرام میں کوچی کے لوگ شرکت کریں گے۔ ان شرکت کرنے والوں میں مختلف نامور کالجوں کے طلباء، یوگا انسٹرکٹر وغیرہ، عوامی نمائندے اور ریاستی اور مرکزی حکومت کے سینئر افسران شامل ہیں۔ اس پروگرام میں 500 سے زیادہ اراکین کی شرکت کی توقع کی جارہی ہے۔
کوچی ویڈیو.mp4
نائب صدر جمہوریہ ہند کا سکریٹریٹ
بااخلاق اورذمہ دار قیادت وقت کی اہم ترین ضرورت :نائب صدرجمہوریہ
صاف ستھری سرکار ،واضح تصور اور عہد بستہ قیادت ہی عوام کی زندگی میں بہتر تبدیلی پیدا کرسکتی ہے
جدید دنیا کے نئے چیلنجوں کے حل کے لئے ٹکنالوجی اور جدت طرازی اپنائی جائے
عوام کے فیصلے کا احترام ہی جمہوریت کی کامیابی ہے
انڈین انسٹی ٹیوٹ آف ڈیموکریٹک لیڈر شپ کے طلبأ سے نائب صدرجمہوریہ کی گفتگو
نئیدہلی06فروری۔نائب صدر جمہوریہ ہند جناب ایم وینکیا نائیڈو نے کہا ہے کہ بااخلاق اور ذمہ دار قیادت آج وقت کی سب سے اہم ضرورت ہے۔ زمینی حقیقتوں کی تفہیم ، عام آدمی سے گفتگو اور نوجوانوں کے بدلتےہوئے عزائم کا مشاہدہ عوامی زندگی میں عوام الناس کے عزائم کے لئے انتہائی اہمیت کا حامل ہے۔
جناب نائیڈو مہاراشٹر کے تھانے کی رام بھوَ مہالگی پربودھنی کے ذریعہ قائم اورفروغ دئے جانے والے انڈین انسٹی ٹیوٹ آف ڈیمو کریٹک لیڈر شپ کے طلبا سے گفتگو کررہے تھے۔ اپنی گفتگو کے دوران جناب وینکیا نائیڈو نے زور دے کر کہا کہ عوامی زندگی اختیار کرنے والے طلبا کے لئے ضروری ہے کہ ہرادارے کا کردار اور اس کی ذمہ داری کی خاطر خواہ معلومات حاصل کی جائے،اسے سمجھا جائے اور مختلف عزائم اور تمناؤں والی ہندوستان کی 130 کروڑ کی آبادی کی جمہوریت میں اہمیت اورطریق کار کو بخوبی سمجھا جائے ۔
نائب صدر جمہوریہ موصوف نے مزید کہا کہ عوامی زندگی میں تبدیلی کے لئے ایک صاف ستھری سرکار ، صاف ستھرا تصور اور عہد بستہ قیادت آج ملک کی سب سے بڑی ضرورت ہے۔انہوں نے یونیورسٹیوں ، کالجوں اور انڈین انسٹی ٹیوٹ آف ڈیمو کریٹک لیڈر شپ جیسے اہم اداروں سے زور دے کر کہا کہ ان اداروں کو اپنے طلبا میں ان صفات کو فروغ دینے کی کوشش کرنی چاہئے ۔انہوں نے کہا کہ طلبا کو عوامی جمہوریت کے طریق کا ر سمجھائے جانے اور انہیں پارلیمانی نظام سے واقف کرایاجانا بھی اشد ضروری ہے ۔
جناب نائب صدر جمہوریہ موصوف نے اپنی گفتگو میں آگے کہا کہ ایک ہندوستان کو فاقہ کشی سے پاک ، مظالم سے پاک ، عد م مساوات سے پاک اور ذات پات اور صنف پر مبنی تفریق سے پاک بنانے کے لئے باخبر شہریت ، ایک فعال اور ذمہ دار شہری سماج ، ایک مضبوط ادارہ جاتی نظام اورحساس بیوروکریسی ازحد اہمیت کی حامل ہے ۔
جناب وینکیا نائیڈو نے ملک کے انتہائی دور دراز علاقوں کے تمام سہولیات اورخدمات سے محروم آخری شخص کوخدمات کی بے روک فراہمی کو یقینی بنانے کے لئے حکمرانی کے نظام میں ٹکنالوجی کا سہارا لیا جانا ضروری ہے اور نوجوانوں کو جدید دنیا کے ابھرتے نئے چیلنجوں کے حل کے لئے نوجوانوں کو ٹکنالوجی اور جدت طرازی اپنانی چاہئے ۔انہوں نے کہا کہ نوجوانوں کا ذہن جمہوری ، نئے نظریات کے اثر قبول کرنے والا اور دیگر لوگوں کے نظریات کوتحمل سے سننے والا ہوتا ہے ۔ اس لئے جمہوریت کے لئے یہ بات انتہائی اہمیت کی حامل ہے کہ عوامی فیصلوں کا احترام کیا جائے ۔ہمیں ایک دوسرے کا احترام کرنا سیکھنا چاہئے ۔
اس موقع پر راجیہ سبھا کے رکن پارلیمان ڈاکٹر سہسرا بدھے اور دیگر سرکردہ شخصیات بھی موجود تھیں
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-715
(Visitor Counter : 84
وزارت ماہی پروری، مویشی پروری و ڈیری
4.48 فی صد جی ایس 2023، جی او آئی فلوٹنگ ریٹ بانڈ 2033، 6.22 فی صد جی ایس 2035 اور 6.67 فیصد جی ایس 2050 کی فروخت )دوبارہ اجرا( کے لیے نیلامی
نئی دہلی،11 جنوری ، 2021 / حکومت ہند جی او آئی نے مندرجہ ذیل کی فروخت ) دوبارہ اجرا برائے نام برائے نام برائے نام جمعہ( کو کی جائے گی۔
سکیورٹیز کی فروخت کی نوٹیفائڈ رقم کا 5 فیصد تک حصہ اہل افراد اور اداروں کو الاٹ کیا جائے گا۔ یہ الاٹمنٹ سرکاری سکیورٹیز کی نیلامی میں غیرمسابقتی بولی کی سہولت کی اسکیم کے تحت کیا جائے گا۔
نیلامی کےلیے مسابقتی اور غیر مسابقتی دونوں بولیوں کو بھارتیہ ریزرو بینک سے کلیدی بینکنگ حل ) ای کوبیر( نظام پر الیکٹرانک شکل میں 15 جنوری 2021 کو داخل کر دیا جائے۔ غیرمسابقتی بولیوں کو صبح ساڑھے دس بجے سے صبح گیارہ بجے کے درمیان داخل کیا جائے اور مسابقتی بولیوں کو صبح ساڑھے دس بجے سے صبح ساڑھے گیارہ بجے کے درمیان داخل کیا جائے۔
نیلامیوں کے نتیجے کا اعلان 15 جنوری 2021 ) جمعہ پیر( کو کی جائے گی۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –294
(Visitor Counter : 72
صدر جمہوریہ کا سکریٹریٹ
صدرجمہوریہ ہند جناب رام ناتھ کووند کی رام نومی کی مبارک باد
نئی دہلی،12؍اپریل،صدرجمہوریہ ہند جناب رام ناتھ کووند نے رام نومی کے موقع پر اپنے پیغام میں کہا ہے کہ
’’رام نومی کے موقع پر میں اپنے تمام ساتھی شہریوں کو مبارک باد دیتا ہوں اور ان کے تئیں اپنی نیک خواہشات کا اظہار کرتا ہوں۔
مریادا پرشوتم رام کی زندگی ، ہمیں ان کے نقش قدم پر چلنے اور اپنی سوچ ، الفاظ اور اعمال میں اعلیٰ ظرفی پیدا کرنے کے لئے کوشش کرنے کی ترغیب دیتی ہے۔ آیئے ہم ایک خوشحال ملک اور ایک ہم آہنگ دنیا کی خدمت میں ان اقدار کو اختیار کریں‘‘۔
U-1842
(Visitor Counter : 49
الیکٹرانکس اور اطلاعات تکنالوجی کی وزارت
یو آئی ڈی اے آئی شکایات کے ازالے کے اشاریے میں مسلسل تیسرے مہینے سر فہرست رہا
بہتر صارف تجربہ کے لیے نیا چیٹ بوٹ ’آدھار دوست‘ لانچ کیا گیا
یونیک آئیڈینٹی فکیشن اتھارٹی آف انڈیا  کو انتظامی اصلاحات اور عوامی شکایات  کی طرف سے شائع کی گئی اکتوبر 2022 کی درجہ بندی رپورٹ میں ایک بار پھر تمام گروپ 'A' کی وزارتوں، محکموں اور خود مختار اداروں میں سر فہرست رکھا گیا ہے۔ یہ مسلسل تیسرا مہینہ ہے جب یونیک آئیڈینٹی فکیشن اتھارٹی آف انڈیا نے درجہ بندی میں سر فہرست مقام حاصل کیا ہے۔
یو آئی ڈی اے آئی نے صارفین کے تجربے کو مزید بہتر بنانے کے لیے اپنا نیا مصنوعی ذہانت/ مشین لرننگ پر مبنی چیٹ بوٹ ’آدھار دوست‘ بھی لانچ کیا ہے۔ نیا چیٹ بوٹ بہتر خصوصیات کے ساتھ آتا ہے جس میں کلیدی خصوصیات میں آدھار اندراج/اپ ڈیٹ کی حیثیت کی جانچ کرنا، آدھار پی وی سی کارڈ کی حیثیت کا پتہ لگانا اور اندراج مرکز کے مقام کی معلومات وغیرہ شامل ہیں۔ صارفین اس کے ذریعے اپنی شکایات درج کر سکتے ہیں اور آدھار مترا کا استعمال کرتے ہوئے ان کے بارے میں دریافت بھی کر سکتے ہیں۔
یونیک آئیڈینٹی فکیشن اتھارٹی آف انڈیا کے پاس شکایات کے ازالے کا ایک مضبوط طریقہ کار ہے، جس میں یو آئی ڈی اے آئی ہیڈکوارٹر، اس کے علاقائی دفاتر، ٹیکنالوجی مراکز اور دیگر متعلقہ پارٹنر رابطہ مراکز شامل ہیں۔ یو آئی ڈی اے آئی زندگی میں آسانی اور کاروبار کرنے میں آسانی دونوں کے لیے ایک سہولت کار رہا ہے اور آدھار رکھنے والوں کے تجربے کو بہتر بنانے کے لیے مسلسل کوشش کر رہا ہے۔
ایک شہری مرکوز مربوط نقطہ نظر یو آئی ڈی اے آئی کو ایک ہفتے کے اندر تقریباً 92 فیصد سی آر ایم شکایات کو حل کرنے کے قابل بنا رہا ہے۔
یو آئی ڈی اے آئی لوگوں کی زندگی کو بہت آسان بنا رہا ہے۔ یہ اپنے شکایات کے ازالے کے طریقہ کار کو مزید مضبوط کرنے کے لیے پر عزم ہے۔ یو آئی ڈی اے آئی بتدریج جدید ترین اوپن سورس کسٹمر ریلیشن شپ مینجمنٹ کے حل فراہم کر رہا ہے۔ نئے کسٹمر ریلیشن شپ مینجمنٹ  سلوشن کو جدید خصوصیات کے ساتھ ڈیزائن کیا گیا ہے تاکہ لوگوں کے بیچ یو آئی ڈی اے آئی کی سروس ڈیلیوری کو بہتر بنایا جا سکے۔
نئے کسٹمر ریلیشن شپ مینجمنٹ  سلوشن میں فون کالز، ای میلز، چیٹ بوٹس، ویب پورٹلز، سوشل میڈیا، خط و کتابت اور واک ان جیسے ملٹی چینلز کے ذریعے مدد فراہم کرنے کی صلاحیت ہے۔ ان کی مدد سے شکایات کو درج کیا جا سکتا ہے، ٹریک کیا جا سکتا ہے اور مؤثر طریقے سے ان کا حل بھی نکالا جا سکتا ہے۔
سائنس اور ٹیکنالوجی کی وزارت
اعلیٰ کارکردگی کے حامل حرارتی- برقی سازو سامان تیار کرنے سے متعلق اختراعی حکمت عملی وضع کرنے میں
مصروف، جےاین سی اے ایس آر سائنسداں نے شانتی سوروپ بھٹناگر انعام حاصل کیا
پروفیسر کنشکا بسواس نے جو اس وقت، حکومت ہند کے سائنس و ٹیکنالوجی کے محکمے، کے ایک خود مختار ادارے، جوا ہر لال نہرو سینٹر فار ایڈوانسڈ سائنٹیفک ریسرچ میں ایک ایسوسی ایٹ پروفیسر کی حیثیت سے کام کررہے ہیں ، سائنس اور ٹیکنالوجی کے لئے کیمیکل سائنس میں سال 2021 کا باوقار شانتی سوروپ بھٹناگر انعام حاصل کیا ہے۔ انہیں غیر نامیاتی کیمسٹری کے ٹھوس پہلو اور حرارتی، برقی توانائی کی بچت کےشعبے میں اپنی ایجادات کے لئے اس باوقار ایوارڈ سے سرفراز کیا گیا ہے۔ ان کی تحقیق میں غیر نامیاتی ٹھوس پہلو کے ڈھانچہ اور خصوصیت کے درمیان رابط سے متعلق ایک بنیادی فہم شامل ہے۔ تاکہ لیڈ سے مبرّا اعلیٰ کارکردگی کے حامل حرارتی برقی سازو سامان تیار کیاجاسکے۔ جس سے فضلہ کی حرارت کو توانائی میں تبدیل کیاجاسکتا ہے اور انہیں کم لاگت والی کفایتی ٹیکنالوجیز میں تبدیل کیاجارہا ہے۔
جناب کنشکا بسواس نے بنیادی اوربا بصیرت کیمیائی اصولوں کااستعمال کرتے ہوئے ایٹمی نظم وترتیب پر کنٹرول کے ذریعہ غیر معمولی حرارتی برقی کارکردگی کی حصولیابی کی ہے۔ ان کی یہ حصولیابی اس سال ‘‘ سائنس جرنل’’ میں شائع ہوئی ہے۔
حرارتی برقی عناصر کو کیمیائی کی ارتباطی سلسلے کے مطابق بنانے کی ان کی اختراعی حکمت عملیاں، دھات اور برقی تال میل اور اس کی متذلزل صورتحال اور کیمیاوی مرکبات میں باہم متصادم ایٹم میں نامیاتی ٹھوس حالت کی کیمسٹری کے مختلف پہلوؤں کو مہمیز کیا ہے اور نئی مثالیں متعارف کرائی ہیں۔
کنشکا بسواس نے جس حرارتی برقی سازو سامان کی ایجاد کی ہے اس سے براہ راست اور متضاد طور پر فضلے کی حرارت کو بجلی میں تبدیلی کیاجاسکتا ہے اور یہ مستقبل میں توانائی سے متعلق بندوبست میں بہت اہم کردار ادا کرے گا۔
کنشکا بسواس کا کولکاتہ کے نزدیک ایک چھوٹے قصبے ہابرا سے تعلق ہے اور انہیں بچپن میں ہی سائنس سے دلچسپی پیدا ہوگئی تھی۔
انہیں ڈی ایس ٹی سے سورن جینتی فیلو شپ ملی ہے۔ وہ برطانیہ میں رائل سوسائٹی آف کیمسٹری  میں ایک مدعو فیلو ہیں۔ وہ امریکہ میں ایپلائیڈ انرجی میٹریلس اے سی ایس میں ایگزیکیوٹیو ایڈیٹر کے طور پر خدمات انجام دے رہے ہیں اس کے علاوہ وہ دیگر کئی اہم جریدوں اور رسالو ں میں ادارتی صلاح کار بورڈ کے رکن بھی ہیں۔
کیمیکلز اور فرٹیلائزر کی وزارت
جَن اوشدھی دِوَس ہفتہ کا چوتھا دن آج منایا گیا
سوویدھا سے سمّان موضوع پر خصوصی بیداری پروگرام کاانعقاد
دوہزار سے زیادہ تقسیم کیمپوں میں ایک لاکھ سے زیادہ سوویدھا سینیٹری پیکٹ مفت تقسیم کئے گئے
جن اوشدھی دِوَس ہفتہ 2021 کی تقریب یکم مارچ سے 7؍ مارچ تک
نئی دلی، 4؍مارچ، جن اوشدھی دیوس 2021 ہفتہ کاچوتھا دن آج ‘ سوویدھا سے سمّان’ کے موضوع پر منایا گیا۔ اس موقع پر ٹیم بی پی پی آئی ، جن اوشدھی متر اور جن اوشدھی کیندر مالکان نےسرگرمیوں میں حصہ لیا اور خواتین کو سینٹری پیڈ کے استعمال کے بارے میں بیدار کرنے کےلئے کیمپوں کا انعقاد کیا۔ پردھان منتری بھارتیہ جن اوشدھی پریوجنا کے تحت 2000 سے زیادہ مقامات پر سوویدھا سینیٹری نیپکن کے لئے مفت تقسیم کیمپ منعقد کئے گئے اور خواتین کے مابین ایک لاکھ سے زیادہ سوویدھا سینیٹری نیپکن کے پیکیٹ مفت تقسیم کئے گئے۔
جن اوشدھی سووید سینیٹری پیڈس کو بھارت کی خواتین کے لئے زیادہ کفایتی او ر قابل رسائی بنانے کے لئے بھارت سرکار نے ملک بھر کے سبھی جن اوشدھی مراکز کے توسط سے ان پیڈوں کو صرف ایک روپے فی پیڈ کی شرح سے دستیاب کرانے کا فیصلہ کیاگیا۔ ترمیم شدہ شرحوں کے ساتھ سوویدھا سینیٹری نیپکین کا آغاز کیمیا اورکھاد کے وزیر جناب ڈی وی سدانند گوڑا اور جہاز رانی کے وزیر مملکت  اور کیمیا و کھاد کے وزیر مملکت جناب من سکھ مانڈویا نے کیا۔ مؤرخہ 28 ؍ فروری 2021 تک پردھان منتری بھارتیہ جن اوشدھی کیندروں پر 11.18 کروڑ سے زیادہ پیڈ فروخت کئے جا چکے ہیں۔
پردھان منتری بھارتیہ جن اوشدھی پریوجنا کی تنفیذی ایجنسی فارما پی ایس یو آف انڈیا، 7؍مارچ 2021 کو ‘‘ سیوا بھی –روزگار بھی’’ موضوع کے ساتھ تیسرا جن اوشدھی دوس منا رہی ہے۔ بی پی پی آئی نے ملک بھر میں ہیلتھ چیک اپ کیمپ، جن اوشدھی پری چرچہ، ٹیچ دیم ینگ، سوویدھا سے سمان وغیرہ مختلف سرگرمیوں کا انعقاد کر کے مؤرخہ یکم مارچ سے جن اوشدھی دوس ہفتہ منانا شروع کیا۔ یکم ؍ مارچ 2021 سے تقریب کی شروعات کرتے ہوئے جن اوشدھی کیندر کے مالکان نے صحت جانچ کیمپوں کا انعقاد کیا، جن میں بلڈ پریشر کی جانچ، شوگر لیول کی جانچ، مفت طبی مشورہ، مفت دوا کی تقسیم وغیرہ کا انتظام کیاگیا۔
سٹرک ٹرانسپورٹ اور شاہراہوں کی وزارت
جناب نتن گڈکری نےکہا ہے کہ جی ایس ٹی 2025 تک پانچ ٹریلین ڈالر کی ہندوستانی معیشت کاوِژن حاصل کرنے میں مددگار ثابت ہوگا، مالیاتی آڈٹ کے ساتھ ساتھ کارکردگی آڈٹ پر زور دیا
نئی دہلی:یکم جولائی،2021۔سڑک نقل وحمل، شاہراہوں اور بہت چھوٹی، چھوٹی اور درمیانہ درجے کی صنعتوں  کے وزیر جناب نتن گڈکری نے کہا ہے کہ جی ایس ٹی 2025 تک پانچ ٹریلین ڈالر کی ہندوستانی معیشت کاوِژن حاصل کرنے میں مددگار ثابت ہوگا۔ ’’دی انسٹی ٹیوٹ آف کوسٹ اکاؤنٹنس‘‘کےذریعے ’’جی ایس ٹی کا سفر اور آگے کی راہ – آتم نربھر بھارت‘‘ کے موضوع پر جی ایس ٹی کے دن کے موقع پر منعقدہایک ویبینار سے خطاب کرتے ہوئے انہوں نے کہا کہ جی ایس ٹی کی بنیاد ’ایک قوم ،ایک بازار ، ایک ٹیکس‘ کے تصو ر پر قائم ہے جس نے وبائی صورتحال کے باوجود تجارت اور صنعت کو کافی مدد فراہم کی ہے اور آگے بھی مدد فراہم کریگی۔ جناب گڈکری نے کہا کہ ساز وساما ن اور خدمات ٹیکس جی ایس ٹی کا اطلاع یکم جولائی 2017 سے کیا گیا تھا اور اب اس نے عمل درآمدکے چار سال مکمل کرلیے ہیں۔ ان چار برسوں کے دوران کاروبار کو جس انداز میں انجام دیا جارہا ہے اس میں ایک اہم تبدیلی نظر آتی ہے۔
وزیر موصوف نے کہا کہ ڈیجیٹلائزیشن اورانفارمیشن ٹیکنالوجی کو اہم کردار ادا کرنا ہے۔ انہوں نے کہا کہ شفاف اور مقررہ وقت کے اندر فیصلہ سازی کے عمل کیلئے مالیاتی آڈٹ کے ساتھ ساتھ کارکردگی آڈٹ بھی بہت ضروری ہے۔ ایم ایس ایم ای کو درپیش مشکلات کے بارے میں بات کرتے ہوئے انہوں نے کہا کہ تاخیر سے ادائیگی تشویش کی بنیادی وجہ ہے جس کو حل کرنا ضروری ہے۔
وزیر موصوف نے کہا کہ گرچہ جی ایس ٹی نے چار سال مکمل کرلیے ہیں تاہم اب بھی بہتری کی کافی گنجائش ہے۔ جناب گڈکری نے کہا کہ تمام اسٹیک ہولڈرس سےباہم تعاون ، ہم آہنگی،مواصلات اوراصلاح کی ضرورت ہے ۔
جناب گڈکری نے نئےمضامین کو سیکھنے کیلئے جو کہ موجودہ وقت میں زندہ رہنے کیلئے وقت کی ضرورت ہے، ملک بھر میں مختلف اسٹیک ہولڈرس کے لئے باقاعدگی کے ساتھ ویبینار، سمیناراور متعدد کورسز منعقد کرنے کیلئے انسٹی ٹیوٹ کوسٹ اکاؤنٹنٹس آف انڈیا کی تعریف کی۔
پروگرام کامکمل لنک: https://youtu.be/83c7SBwegX0
-----------------------
ش ح۔م ع۔ ع ن
U NO6105
(Visitor Counter : 130
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 12.89کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
12,89,73,380
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.89کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیراعظم 26 دسمبر کو آیوشمان بھارت پی ایم۔ جے صحت کا آغاز کریں گے، جس میں جموں و کشمیر کے تمام باشندوں کو کور کیا جائے گا
نئی دہلی، 24 دسمبر 2020، وزیراعظم جناب نریندر مودی 26 دسمبر 2020 کو دوپہر 12 بجے ویڈیو کانفرنسنگ کے ذریعہ آیوشمان بھارت پی ایم۔ جے صحت کا آغاز کریں گے، جس میں مرکز کے زیر انتظام خطے جموں و کشمیر کے تمام باشندوں کو کور کیا جائے گا۔ یہ اسکیم تمام افراد اور فرقوں کو معیاری اور سستی ضروری صحت خدمات فراہم کرانے کو یقینی بنانے اور مالیاتی جوکھم سے تحفظ فراہم کرانے پر فوکس کرے گی اور سبھی کو صحت بیمہ فراہم کرائے جانے کو یقینی بنائے گی۔ اس موقع پر مرکزی وزیر داخلہ اور جموں و کشمیر کے لیفٹننٹ گورنر بھی موجود ہوں گے۔
اس اسکیم کے تحت مرکز کے زیر انتظام خطے جموں و کشمیر کے تمام باشندوں کو مفت بیمہ کور فراہم کرایا جائے گا۔ یہ اسکیم مرکز کے زیر انتظام خطے جموں و کشمیر کے تمام باشندوں کو ایک فلوٹر کی بنیاد پر 5 لاکھ روپے فی کنبہ تک کا مالیاتی کور فراہم کرائے گی۔ اس اسکیم کے تحت 15 لاکھ  فاضل کنبوں کو پی ایم ۔جے کے تحت عملی طور پر شامل کیا جائے گا۔ یہ اسکیم پی ایم ۔جے کے ساتھ مل کر بیمہ موڈ میں کام کرے گی۔اس اسکیم کا فائدے پورے ملک میں کہیں پر بھی حاصل کئے جاسکتے ہیں۔ پی ایم ۔ جے اسکیم کے تحت اندراج شدہ اسپتال اس اسکیم کے تحت بھی خدمات فراہم کرائیں گے۔
سب کے لئے صحت بیمے کے مقصد کا حصول
سب کے لئے صحت کوریج  میں صحت کو فروغ دینے سے لیکر امراض سے بچاؤ ، علاج ، باز آباد کاری اور مسکن دیکھ ریکھ تک ہرطرح کی ضروری ، معیاری صحت خدمات شامل ہیں اور یہ سبھی کی خدمات تک رسائی، اپنی جیب سے صحت خدمات کے لئے ادائیگی کرنے کے نتیجے میں پیش آنے والی مالیاتی مشکلات سے تحفظ فراہم کراتی ہے اور اس کی وجہ سے لوگوں کو پیش آنے والی غریبی اور پریشانی کے جوکھم کو کم کرتی ہے ۔ اپنے ستونوں ہیلتھ اینڈ ویلنیس سینٹرز اور پردھان منتری جن آروگیہ یوجنا کے ساتھ آیوشمان بھارت پروگرام سب کے لئے صحت بیمہ کا مقصد حاصل کرنے کے لئے کام کررہا ہے۔
۔۔۔۔۔۔۔۔۔۔۔
م ن۔ا گ۔ن ا۔
U-8401
(